Lepels en tafel etiket - Etiquette - Anne Dreyer
Die gebruik van lepels en tafel etiket gaan hand in hand. Die lepels wat jy gedurende 'n tradisionele formele maaltyd gebruik, sal dikwels met 'n spesifieke gang of bediening na jou gebring word. Wanneer jy met die gereg klaar is, word die lepel op die bord of binne die bakkie geplaas met die lepelholte na bo. Die steel moet na jou toe wys.
Dit is 'n ronde lepel met 'n taamlike diep holte sodat jy die sop saggies van die linkerkant af kan drink.
Hou die lepel horisontaal in jou regterhand en skep die sop weg van jou af (na agter). Lig dit tot by jou mond en bring die lepel dan effens skuins vorentoe tot by jou lippe, amper asof jy die sop in jou mond wil skink. Moet nooit sop uit die lepel slurp nie.
Moenie op die sop blaas as dit te warm is nie. Wag totdat dit afkoel en begin dan van die buiterand af skep – dit koel eerste daar af. Kantel die bakkie na agter as jy die laaste bietjie sop wil skep.
Die dessert- of nagereglepel
Die dessertlepel is kleiner en vlakker as 'n standaardsoplepel en is ovaalvormig.
Nagereg moet altyd in klein porsies geëet word. Dit moet slegs die voorste helfte van die dessertlepel vul en jou mond bereik met jou hand direk voor jou gesig. Die steel wys weg van jou af.
Die dessertlepel (en dessertvurk indien nodig) word meestal aan die bokant van jou bord gedek, hoewel dit in sommige gevalle saam met die nagereg tafel toe gebring word.
Alles moet so eenvoudig moontlik gemaak word maar nie eenvoudiger nie
Enigiets wat in 'n bakkie voorgesit word, soos sop of nagereg, behoort op 'n bord te wees. As die bord groot genoeg is, mag die lepel op die bord gelaat word nadat jy klaar geëet het; anders word die lepel in die bakkie geplaas.
Wanneer jy net een stuk eetgerei, hetsy 'n lepel of 'n vurk, gebruik, moet jy dit te alle tye in jou regterhand hou, met die lepelholte of vurktande na bo.